કેટલાક બ્લોગ પર વિજ્ઞાનની વાહ વાહ, ધર્મની આહ આહ, પૌરાણીકતા એટલે પડતીની ખાઈ અને વૈજ્ઞાનિક વિકાસ એટલે ઉન્નતિનું શિખર – પર ચર્ચા ચાલી. ભુતકાળમાં પણ આવું જ બન્યુ હતુ. આવું બને ત્યારે લાગે કે જાણે શાંત સરોવરમાં કોઈકે કાંકરીચાળો કર્યો અને વમળ ઉઠ્યા. સામાન્ય માણસ છું એટલે આ વમળોમાં ફસાઈ જવાય. પાછી તકલીફ કેવી ? ‘લોકો તો લખે તમે શું કામ વાંચો છો ?’ જેવી સાદી સલાહને પણ ન અનુસરાય. પણ તમે તો, આ પોસ્ટ વાંચતા પહેલા વિચારી લેજો એવી મફત સલાહ !